Eggenoot vas oor vrou se grusame moordArgieffoto ŉ 39-jarige man is in Galeshewe in Kimberley in die Noord-Kaap in hegtenis geneem in verband met die grusame moord op sy vrou. “Die polisie in Kagisho het Vrydag die liggaam van ŉ vrou in ŉ vlak graf by Soul City gevind,” het lt. Olebogeng Tawana, woordvoerder van die polisie, gesê. “Die vrou se liggaam was opgekap en in ŉ sak in ŉ oop stuk veld begrawe.” Volgens Tawana het die man op 17 April sy vrou as vermis aangemeld by die Kagisho-polisiestasie. Hy het gesê hy het haar op 13 April laas gesien. “Ons het hom kort ná die vonds gemaak is, in hegtenis geneem. Die inhegtenisneming het gevolg ná ŉ intensiewe soektog in vennootskap met die plaaslike raadslid en Soul City-gemeenskapslede,” het hy bygevoeg. Die verdagte moet op 3 Mei in die Galeshewe-landdroshof verskyn op aanklag van moord.